
Text rozhodnutia
Súd: Krajský súd Bratislava Spisová značka: 5Sd/13/2015 Identifikačné číslo súdneho spisu: 1015200196 Dátum vydania rozhodnutia: 15. 11. 2016 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2016:1015200196.1 Uznesenie Krajský súd v Bratislave v právnej veci navrhovateľa B. Z., Z. M. XXXX/XX, Č. W., E., G..Č.. Ú., M. XX, N., Z. Z., proti odporkyni Sociálnej poisťovni ústredie, Ul. 29. augusta č. 8-10, Bratislava, o preskúmanie rozhodnutia odporkyne, takto r o z h o d o l : Krajský súd v Bratislave p o s t u p u j e vec Krajskému súdu v Banskej Bystrici o d ô v o d n e n i e : Návrh na preskúmanie rozhodnutia vo veci priznania minimálneho dôchodku vydaného odporkyňou bol podaný dňa 1.2.2016 na Krajský súd v Bratislave. Podľa § 103 O.s.p. kedykoľvek za konania prihliada súd na to, či sú splnené podmienky, za ktorých môže konať vo veci (podmienky konania). Podľa § 11 ods. 1 O.s.p. konanie sa uskutočňuje na tom súde, ktorý je vecne a miestne príslušný. Príslušnosť sa určuje podľa okolností, ktoré tu sú v čase začatia konania a trvá až do jeho skončenia. Podľa § 246a ods. 2 O.s.p. v konaní podľa tretej hlavy piatej časti je miestne príslušný všeobecný súd navrhovateľa alebo krajský súd, v ktorého obvode je tento súd. Podľa § 250d ods. 2 O.s.p. ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu. Zo spisového materiálu v danej veci vyplýva, že predmetom konania je preskúmanie rozhodnutia Sociálnej poisťovne ústredie Bratislava o priznaní minimálneho dôchodku, na preskúmanie ktorého je vecne príslušný krajský súd podľa tretej hlavy piatej časti Občianskeho súdneho poriadku. V danom prípade má navrhovateľ trvalé bydlisko vo E., a preto jeho všeobecným súdom je súd určený podľa § 85 ods. 1 O.s.p., ktorý je v obvode Krajského súdu v Banskej Bystrici (§ 85a ods. 1 O.s.p.). Nie je teda daná miestna príslušnosť Krajského súdu v Bratislave podľa § 246a ods. 2 O.s.p. a miestne príslušným na konanie vo veci je Krajský súd v Banskej Bystrici, ktorému bude vec postúpená po právoplatnosti tohto uznesenia. V danom prípade súd postupoval podľa ustanovenia § 492 ods. 1 zákona č. 162/2015 Z.z., podľa ktorého konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Poučenie: Proti tomuto uzneseniu nie je možné podať odvolanie. (§ 246c ods. 1 O.s.p.)

